Ma neḍfer imeslayen i d-yettuɣalen , awal amezwaru d yennayer d wayen yeqqnen ɣur-s deg yisebtar 3 ar 5: ”taddart n Leqbayel, tagrest, ayaẓiḍ, tugna n uniwel n seksu , ṣa n yisufar, ad sferḥaɣ taԑebbuḍt-iw, ibllirej.”Imeslayen-agi mmalen-d asentel n yennayer s wawal d tugna . Llan yimeslayen wiyaḍ i d-yemmalen asentel-nniḍen seg usebter wis 05 ar taggara , ad neddu akked ɛezzul i d-iheggan akk ayen ara yexdem akken ad d-yeṭṭef ɛeẓẓi :”ad t-id-rnuɣ d asafar wis ṭṭam”,” ad ɛeddiɣ ɣer tesirt n baba ɛmer”,”ad ferneɣ kra n yiɛeqqayen yettirriqen “, “ad andiɣ i ɛeẓẓi”. Iban-d dagi belli ugur n ɛezzul mačči d asafar-nni i as-idtessuter yemma-s , neɣ d tuṭṭfa-nni n udfel ara t-iḥerren ma iɛeṭṭel di teẓgi ,ugur-is amek ara d yeṭṭef ɛeẓẓi. Aṭas n yimeslayen d tenfaliyin i d-yemmalen annect-a:”tamezwarut d ɛeẓẓi d ɛezzul i d-ibanen aṭas deg tesfift-agi :”ɛezzi yebɣa ad d-iṣeyyed tawekka , ɛezzul yebɣa ad diṣeyyed ɛeẓẓi.”